CELEX: 62009CA0084
Language: fi
Date: 2010-11-18 00:00:00
Title: Asia C-84/09: Unionin tuomioistuimen tuomio (toinen jaosto) 18.11.2010 (Regeringsrättenin (Ruotsi) esittämä ennakkoratkaisupyyntö) — X v. Skatteverket (Arvonlisävero — Direktiivi 2006/112/EY — 2 artikla, 20 artiklan ensimmäinen kohta ja 138 artiklan 1 kohta — Uuden purjealuksen yhteisöhankinta — Ostetun tavaran käyttö välittömästi hankintajäsenvaltiossa tai muussa jäsenvaltiossa ennen sen kuljettamista lopulliseen määräpaikkaan — Määräaika, jonka kuluessa tavaran kuljetuksen määräpaikkaan on alettava — Kuljetuksen enimmäiskesto — Merkityksellinen ajankohta sen määrittämiseksi, onko kulkuneuvo verotuksellisesti uusi)

15.1.2011   
            
            
               FI
            
            
               Euroopan unionin virallinen lehti
            
            
               C 13/5
            
         Unionin tuomioistuimen tuomio (toinen jaosto) 18.11.2010 (Regeringsrättenin (Ruotsi) esittämä ennakkoratkaisupyyntö) — X v. Skatteverket
   (Asia C-84/09) (1)
   
   (Arvonlisävero - Direktiivi 2006/112/EY - 2 artikla, 20 artiklan ensimmäinen kohta ja 138 artiklan 1 kohta - Uuden purjealuksen yhteisöhankinta - Ostetun tavaran käyttö välittömästi hankintajäsenvaltiossa tai muussa jäsenvaltiossa ennen sen kuljettamista lopulliseen määräpaikkaan - Määräaika, jonka kuluessa tavaran kuljetuksen määräpaikkaan on alettava - Kuljetuksen enimmäiskesto - Merkityksellinen ajankohta sen määrittämiseksi, onko kulkuneuvo verotuksellisesti uusi)
   2011/C 13/08
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Regeringsrätten
   
      Pääasian asianosaiset
   
   
      Kantaja: X
   
      Vastaaja: Skatteverket
   
      Oikeudenkäynnin kohde
   
   Ennakkoratkaisupyyntö — Regeringsrätten — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 2, 20 ja 138 artiklan tulkinta — Jäsenvaltiossa B asuvan yksityisen suorittama uuden purjealuksen osto jäsenvaltiosta A jäsenvaltiossa A tai muissa jäsenvaltioissa tapahtuvaa välitöntä tietyn ajan kestävää yksityistä käyttöä varten, joka tapahtuu ennen aluksen kuljettamista jäsenvaltiossa B sijaitsevaan määräpaikkaansa — Määräaika, jonka kuluessa tavaran kuljettaminen lopulliseen määräpaikkaan on alettava — Kyseisen kuljetuksen enimmäiskesto — Merkityksellinen ajankohta sen arvioimiseksi, onko kulkuväline verotuksellisesti uusi
   
      Tuomiolauselma
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 20 artiklan ensimmäistä kohtaa ja 138 artiklan 1 kohtaa tulkittava siten, että liiketoimen katsominen yhteisöluovutukseksi tai yhteisöhankinnaksi ei voi riippua siitä, onko siinä noudatettu määräaikaa, jonka kuluessa tavaran kuljetuksen luovutusjäsenvaltiosta määränpääjäsenvaltioon on alettava tai päätyttävä. Direktiivin 2 artiklan 1 kohdan b alakohdan ii alakohdassa tarkoitetussa uuden kulkuneuvon hankinnan erityistilanteessa se, onko liiketoimi yhteisön sisäinen liiketoimi, on ratkaistava sellaisen kokonaisarvioinnin perusteella, jossa otetaan huomioon kaikki objektiiviset olosuhteet ja myös hankkijan aikomus, jos sitä tukevat sellaiset objektiiviset seikat, joiden perusteella voidaan yksilöidä jäsenvaltio, jossa tavaran loppukäyttö on suunniteltu toteutuvaksi.
            
         
               2)
            
            
               Se, onko yhteisöhankinnan kohteena oleva kulkuneuvo direktiivin 2006/112 2 artiklan 2 kohdan b alakohdassa tarkoitetulla tavalla uusi, on määritettävä sen ajankohdan mukaan, jona myyjä luovuttaa tavaran hankkijalle.
            
         
      (1)  EUVL C 90, 18.4.2009.